JohanHeinsen/ENO huggingface dataset:
Aarhuus Stifts-Tidende, 1840-06-19
Joseph Buonaparte (forhen. Konge af Spanien) har i den bonapartiske Families Navn tilbudt, den franske Regjering en Million Fr. til det paatænkte Monument for Napoleon. (Som bekjendt havde Deputeret Kammeret afslaaet denne Sum dertil.) Det hedder, at ogsaa Thiers har afslaaet dette hæderlige Tilbud, hvilket har vakt stor Sensation. Den afd. Konge af Preussens Bisættelse i Berlins Domkirke fandt Sted den 11te ds. med stor Høitidelighed. Jsær var det meget rørende, da den nuregierende Konge og Dronning, Keiseren af Rusland, Kongen af Hannover, Storhertugen af Mecklenburg-Strelitz, Hertugen af Anhalt Dessau, samt alle de keiserlig kgl. Prindser og Prindsesser, knælede ved det kgl. Liig og holdt en stille Bøn medens Overhofpræsten lyste Velsignelsen derover. Keiserinden var saa angreben af Sorg, at hun paa Bisættelsesdagen laae tilsengs, og var meget utrøstelig. - Om Kongens sidste Øieblikke erfarer man, at han ikke havde gjenkjendt sin Svigersøn, Keiseren, ved Dennes første Besøg om Morgenen, men da Hs. M. om Middagen igjen indfandt sig ved Dødssengen og stod længe rørt ved Kongens Leie, fæstede Denne pludselig opmærksomt sine Blikke paa ham og gjorde en uvilkaarlig Bevægelse med Haanden, en Vane, som han altid havde, naar der skeete noget Glædeligt. Paa dette Tegn saae Keiseren sig gjenkjendt, bøiede sig over ham og spurgte: "Comment cela vatil (hvorledes staaer det sig?", hvorpaa Kongen, med mat, men dog hørlig Røst svarede: "Cele vama. (det er daarligt?). Disse vare de sidste Ord, han talte. Fra Kl. 3 til 9 laae Keiserinden af Rusland næsten uafbrudt knælende og grædende ved Faderens Leie, og tilbageviste enhver Bøn om at dæmpe sin Smerte, for at skaane sig selv, med de Ord: "Jeg kan kun bære den, ved at give den frit Løb." Efter at den døende Konge havde velsignet alle sine Børn, indslumrede han blidt – og var død. – J den afd. Konges Testament bemærkes følgende characteristiske Yttringer: "Jeg tilgiver alle mine Fjender, endog dem, der offentligen have krænket mig og ved ondskabsfulde Angreb søgt at formindske mit Folks Kjærlighed til mig." Sin Efterfølger tilraader han, at gjøre alt muligt for at bevare den europæiske Fred, og vedligeholde et inderligt Forbund mellem Rusland, Østerrig og Preussen. Med Hensyn til den indre Bestyrelse giver han følgende Princip, Tag Dig ivare for utidige Forandringer, hvoraf nutildags saa mange Hoveder blive svimle; men tag Dig ligesaameget lagt foren alt for stor Forkjærlighed for det Gamle. Kun ved at undgaae begge disse Klipper vil Du finde den rette Vei til Maalet."J Bayern begynde Korstogen paany. Mun chen's Jndvaanere have faaet Regjeringens Tilladelse. til aarligen at foretage et Korstog til et i Nærheden, beliggende helligt Bjerg. Det foretoges i Aar førstegang sidstl. Pindsemandag.
Aarhuus Stifts-Tidende, 1840-06-19
Fædrelandet. Kjøbenhavn, den 16de Junii. Hs. Durchl. Hertugen af Augustenborg er igaar Morges afreist til Bornholm, ombord paa det kgl. Dampskib Kiel.
Aarhuus Stifts-Tidende, 1840-06-19
Forberedelserne til Kronningen ere i fuld Gang, og en Mængde Fremmede ere allerede ankomme hertil. Ogsaa i de allerførste Dage af næste Maaned ventes mange Videnskabsmænd fra Norge og Sverrig til den forestaaende Naturforskernes Forsamling.
Aarhuus Stifts-Tidende, 1840-06-19
Khons. Borgerrepræsentanter ere hver Uge forsamlede, og ved burtig Offentliggjørelse af deres Forhandlinger. vinde disse alt meer og meere Jnteresse blandt Borgerne. - Arbeidet paa Thorwaldsens Museum skrider rask frem. - J Handelen er der ikke passeret noget Mærkeligt. Man er nu spændt paa Høstens Udfald i England, hvor der ikke haves noget Kornforraad. Alt viser tydeligt, at England trænger især i Aar til en god og rigelig Høst. (Brig. S. Bl.)- Disputatserne i Anledning af den forestaaende Kroningsfest ere begyndte idag med Bataillonschirurg Bricka, der forsvarer sin for den medicinske Licentiatgrad skrevne Dissertation. Cand. med. & chir. Hassing er hans Respondens. Jmorgen disputerer Reservechirurg Saxtorph for den medicinske Licentiatgrad, og Adjunct C. Paludan Müller for den philosophiske Doctorgrad. Sidstnævntes Respondens er Cand. juris F. Schjern. (Brig. Td.)
Aarhuus Stifts-Tidende, 1840-06-19
Fra Hertugdømmerne kunne ventes adskillige Deputationer hertil i Anledning af Kronningen. Fra Kiel vil indtræffe en saadan, bestaaende af Statsraad Borgmester Jensen samt Borgerrepræsentanterne Schweffel og Klotz, der skulle overbringe D. M. Stadens Lykønskning. Ogsaa Universitetet i Kiel vil sende en Deputation, og efter Forlydende vil det samme skee fra det slesv. holst. Ridderskab og Godsbesiddere. Altonaerne ville afsende en Deputation, der foruden den allerede i Hovedstaden værende Overpræsident skal bestaae af Statsraad Borgermester Behn, Conferentsraad Donner og Kjøbmand Sommer. (A. M.)
Aarhuus Stifts-Tidende, 1840-06-19
Her i Staden er nu ikke en Vogn at faae tilKronningshøitidelighederne under 50 til 60 Rbd. (Md.)
Aarhuus Stifts-Tidende, 1840-06-19
Det hedder nu her, at Hs. Maj. agter kort efter Kronningen at tiltræde en Reise til Provindserne, og at den vil allerførst skee til Aarhuus gjennem en Deel af Jylland til Hertugdømmerne, hvor man haaber at beholde DD. M. i en længere Tid. (A. M.) Geh. Statsminister v. Stemann, som i længere Tid har været syg, har igjen overtaget sine Forretninger. Hr. v. Stemann er, som bekjendt, ingen Ynder af den nyere Tids Grundsætninger og Bestræbelser, men hvad enten man nu er enig med ham eller ikke, vil man ikke kunne nægte Oldingen sin Beundring, der i en Alder af 76 Aar endnu lægger en Characteerfasthed og Aandsfriskhed for Dagen, som man maatte ønske mangen langt yngre Mand i Besiddelse af. (L. F. St. Td.)- Den forventede nye Forordning om Jagten i Danmark er nu udkommet. Denne Lovs Fortrin bestaaer, efter hvad den roeskildske Stænderforsamling har erkjendt om Udkastet til samme, deels i at de flere forhen adspredte Lovbestemmelser i denne Materie ere samlede i een Hovedanordning, deels i at Grundprincipet for Jagts Udøvelse er i flere Punkter væsentligt lempet til det Bedre, deels og fornemmeligen i at de ældre, som en raa Tidsalder vidnende, Straffebestemmelser ere forandrede og formildede. (Hls. Av.)- Idag er afsagt Hotesteretsdom i Sagen mod Ole Kollerød og hans Consorter. Ole Kollerød, Ole Hansen og Peder Knudsen skulle have deres Liv forbrudt. De Øvrige ere dømte i Rasphuset, Tugthuset, osv. - Det er naturligt, at Theaterdirectionen, naar den skal fylde Huset i de varme Sommerdage, maa give noget ret Piquant; den har ogsaa stadigt ladet Emilies Hjertebanken, gaae, og dette har heller ikke undladt at give fuldt Huus ved Fru Heibergs brillante, mageløse Spil. Formodentlig har nu Directionen fundet, at den ikke burde anstrænge Fru Heiberg altformeget, og har derfor, istedetfor Emilies Hjertebanken, overrasket Publicum med Noget, der vel kan vække Hjertebanken. Den har nemlig engageret Hr. Mariano Camprobi og Dielle Dolores Serral, første Dandser- og Dandserinde ved det kongelige Theater i Madrid, til at dandse 8 Aftener, for hvilke de efter Forlydende erholde 1600 Rbd., nemlig 200 Rbd. for hver Gang. Jgaar Aftes optraadte de første Gang i Boler og Jaleo de Xeres. Det er poetisk Dands, det er Natur, Alt aander Længsel og Henrykkelse; man føler sig hensat til Tajos Bredder, hvor den elskovsyge Spanier til Kastagnettens Klang tolker sin Donna i Dandsens Svingninger sin Kjærlighed; kun Spanieren veed, hvad Dandsen betyder, kun han veed at tydeliggjøre dens Poesi. Mageløs var ogsaa den Applaus, Parret erholdt, og for Jaleo de Keres blev der raabt de capo, som det ogsaa efter nogen Nølen, der formodentlig var foranlediget ved Anstrængelsen, efterkom. - Hr. Pallesen har, efter Forlydende, erholdt sin Afsked fra det kgl. Theater paa Grund af en mellem ham og Directionen opstaaet Meningsforskjellighed, fordi han ikke vilde spille en underordnet Rolle i de Uafhængige, et nyt Lystspil af Scribe som han frygtede vilde nedsætte ham i Publikums Øine. (Aalb. Av.)
Aarhuus Stifts-Tidende, 1840-06-19
Adskillige Ulykkestilfælde fandt Sted her i afvigte Uge. Saaledes faldt en Muursvend ned fra en Stillads paa Christianshavn og slog sig ihiel; en Kudsk væltede med sin Vogn paa Vandkunsten og forslog sig i den Grad, at man tvivler om hans Livet Barn skal være faldet ud i Springvandet i Kongens Have og druknet. (S. Bl.)
Aarhuus Stifts-Tidende, 1840-06-19
Det sidste beslaglagte No. af Khvnsposten indeholdt en Efterretning om en af Militairkommissionen gjort Jndstilling til Kongen, for hvilken Politimesterens Medhielp, Assessor Reiersen, havde afæsket Redact. Hjemmel, men som denne havde nægtet, da den fandt hans Forlangende udenfor den ham tilkommende Competence. (Khvnsp.)
Aarhuus Stifts-Tidende, 1840-06-19
Det brillante store nye Dampskib: "Christian den Ottende, som herefter skal gaae mellem Kiel og Kjøbenhavn, begynder sine Farter den 17de ds. Bemeldte Skib, der har to gandske fortrinlige Maskinerier paa 180 Hestes Kraft, føres af Capt.-Lieutn. Sommer.
Aarhuus Stifts-Tidende, 1840-06-19
Nestved, den 12te Junii. En af de Forbrydelser, der nærmest oprører Sædelighedsfølelsen, er ved Forhører, som i disse Dage optages i Nestved, tilstaaet at være begaaet, nemlig: Blodskam, idet en forhenværende Jndsidder og Almisselem i Herlufmagle, senest Røgter paa Søegaard, 68 Aar gammel, og hans 25 Aars gamle Datter, heri have gjort sig skyldige.
Aarhuus Stifts-Tidende, 1840-06-19
Sidste nedkom i December Maaned f. A. med et Barn, der ved denne Forbrydelse har faaet Tilværelse. Saavel Faderen som Datteren hensidde i Nestved Arrester. Ogsaa har for kort Tid siden i Nærheden af Præste et Attentat paa en Forbrydelse, der ligeledes i høi Grad oprører Sædelighedsfølelsen, fundet Sted, nemlig: crimen bestialitatis, begaaet af en Dreng fra Rekkende. Denne skjar sig, efter at Forsøget var bleven opdaget, med en Kniv i Halsen, men blev dog saa vidt cureret, at han kunde give Møde ved et Forhør i Præst, men gandske pludselig døde han der, efter Sigende af Brystsyge, og han undgik saaledes Lovens Straf. (Sydsjell. Av.)
Aarhuus Stifts-Tidende, 1840-06-19
Handels=Efterretninger. De Qvantiteter Uld, som vare komne til det i Khvn, sidste Mandag og Tirsdag afholdte Uldmarked, ere 40,000 Pd. Til Kl. 12 Tirsd. var der solgt 8 a 10,000 Pd. og for Resten havde Eierne modtaget Bud, og man haabede inden Aften at faae Størstedelen solgt. (Berl. Td.)
Aarhuus Stifts-Tidende, 1840-06-19
Kjøbenhavns Børs-Cours, den 16de Juni 1840. Hamborg 2 M. - a vista 196 1/2. Spec. 200 - 12 Mk. 4 PC. kongl. Obl. 98 1/2 a 99. Nat. Bl. Obl. (4 Febr. 1820) 102 a - 4 pC. uopsigelige Rigsbank=Obl. 104 a 104 1/2 Nationalbank=Actier 82 1/2.
Aarhuus Stifts-Tidende, 1840-06-19
Dødsfald. Sognepræst Johann zur Mühlen, R. af D., i Eckernførde. Justitsraad Anders Dinesen (42 Aar gl. til Kragerupgaard i Sjælland. Toldbetjent Würtz i Helsingøer.
Aarhuus Stifts-Tidende, 1840-06-19
Copulerede. Paa Kalstrup den 17de Junii. Hr. Bataillonschirurg Thomas Jensen, Districtslæge i Holstebroe, og Jomfrue Ellen Christiane Schandorff.
Aarhuus Stifts-Tidende, 1840-06-19
Ved Tallotteriets 1324 Trækning i Wandsbeck udkom: No. 26, 27. 68. 51. 53.
Aarhuus Stifts-Tidende, 1840-06-19
Reisende. Fra Kallundborg til Aarhuus: Consul Herskind med Kone, Kjøbmand V. Ingerslev med Kone, Apotheker Køster m. Kone, Silke= og Klædehandler Levysohn m. Søster, Student Jespersen m. Søster. Fru Nordberg m. Datter, Kjøbmand Valentin, Godseier, Hvass, Skibsbygmester Thomsen, Hr. H. Mehl, Pastor Bloch m. Kone og 2 Børn, Handelsreisende Einhorn, Kbm. W. Møller, Postmester Nordberg, Styrmand Kaaes, Kone, Handelsbetjent Brøchner. Fra Aarhuus til Kallundborg: Kammerherre Amtmand Graah, Enkemadame Boet mann med Datter, Pastor J. Holm, Jomfrue F. Friis, Madame Richter, Adjunct Wesenberg, Bogbinder Krogsgaard, Madame Christensen med 2 Døttre, Frøken A. Jahnsen, Jomfrue Steenersen, Kjøbmand J. Wulff med Kone, Jomfrue Henriques, Madame Soldin med Datter, Kammerpige P. Petersen.
Aarhuus Stifts-Tidende, 1840-06-19
Med Paquetten de to Venner til Khvn.
Aarhuus Stifts-Tidende, 1840-06-19
Onsdag Aften: Pastor Hansen, Boghandler Warberg m. Datter, Jfr. Helene Meyer, Kjøbmand Lihme, Jfr. L. Bogh, Mad. Kaus, Jfr. Theresia Kaus, Eline Gamst, F. L. Friis, J.P. Siim, A. Sørensen, N. Petersen.
Aarhuus Stifts-Tidende, 1840-06-19
Bekjendtgjørelser. Hans Majestæt Kongen har under 13de dennes allernaadigst rescriberet Cancelliet saaledes: Den trofaste Kjærlighed og oprigtige Hengivenhed det danske Folk stedse har baaret for sin Regent og Kongehuset, hvorpaa ogsaa Vi allerede have havt de umiskjendeligste Beviser, lader Os formode, at Vor og Vor allerhøist elskelige kjære Gemalindes, Hendes Majestæt Dronningens Kronnings- og Salvingsfest, vil fremkalde offentlige Glædesyttringer i og udenfor Hovedstaden. Dybt følende Vore elskede og troe Undersaatters Deeltagelse i de glædelige Begivenheder for Os og Vort Huus, ville Vi dog ikke, at de skulle sætte sig i Bekostninger ved at lægge deres Deeltagelse for Dagen, og ønske Vi derfor ikke, at der i Hovedstaden eller i de øvrige Stæder foranstaltes Jlluminationer i ovenmeldte Anledning." Hvilket herved efter allerhøieste Befaling kundgjøres for Alle og Enhver. Det kongelige danske Cancellie, den 15de Juni 1840. Stemann. Ørsted. Lange. Hansen. Bentzen. Holm.
Aarhuus Stifts-Tidende, 1840-06-19
Efter flere Aars tiltagende Svaghed og nogle Dages haarde Lidelser, bortkaldte Gud vor elskede Moder, Enke Maren sal. Mellerup, født Hals, den 14de d. M., 53 Aar gammel. Dette for os saa smertefulde Tab bekjendtgjøres herved sørgeligst for fraværende Slægt og Venner paa mine fire Sødskendes og egne Vegne. Cheltoft, den 15de Juni 1840. N. Mellerup, Bagermester.
Aarhuus Stifts-Tidende, 1840-06-19
Løverdagen den 27de Juni førstkommende, om Formiddagen Kl. 11, afholdes offentlig Auction til Bortsalg af Byens søndre Skovfogedhuus med Tilliggende. Huset bestaaer af 12 Fag indrettet til Vaaning, Stald og Lade, og Jorderne, der ere ansatte til Hartkorn 3 Skp. 2 Fdk. 2 1/2 Alb., have et Areal af 762280 Alen nemlig Ager og Eng 476,220 Alen, et Stykke Skov med tilhørende Eng 278000 Alen og et fælleds Vandsted, 8000 Alen. Hvilket til Liebhaveres Efterretning herved bekjendtgjøres med Tilføiende, at Auctionen afholdes i Skovfogedhuset og at Conditionerne nogle Dage forinden ere til Eftersyn paa mit Contoir. Hersleb. Weile, den 10de Juni 1840.
Aarhuus Stifts-Tidende, 1840-06-19
Onsdagen den 8de Juli førstkommende, om Eftermiddagen Kl. 3, bliver, efter Eierens Begjæring, afholdt en eneste offentlig Auction, hvorved absolut Bortsalg ønskes, over: 1) Gaarden No. 239 i denne Byes Helligkorsgade, der bestaaer af et Forhuus 10 Fag 2 Etage samt 36 Fag Side= og Baghuus. Denne Gaard, hvori fortiden drives Bagerie, er fortrinlig passende for en Kjøbmand, Brændeviinsbrænder eller anden Næringsdrivende. 2) Tvende store Tofter udenfor Colding Sønderport, staaende tilsammen for 2 Tdr. 5 Skp. 3 Fdk. Hartkorn. 3) En stor Kjøkkenhauge udenfor Sønderport. Procurator Schwensen paaviser disse fordeelagtige Eiendomme, og er tillige bemyndiget til underhaanden at bortsælge dem. Conditionerne ville blive billige. Auctionen afholdes i den sælgende Gaard. Lysthavende indbydes. Byfogedcontoiret i Colding, den 5te Juni 1840. Ch. Estrup.
Aarhuus Stifts-Tidende, 1840-06-19
Jfølge Beslutning, tagen paa Skiftet efter afdøde Selveiergaardmand Knud Christensen, bliver den Stervboet tilhørende, i Monberg By, Østbirk Sogn, Woer Herred, beliggende Gaard, af Hartkorn 5 Tdr. med indkjøbt Kirketiende, stillet til Bortsalg ved 3de Auctioner, som afholdes: Mandagen den 6te Juli ) førstkommende, hver Mandagen den 13de Juli og Gang Klokken 10 For Mandagen den 20de Juli ) middag. De 2de første Auctioner afholdes paa Undertegnedes Contoir i Horsens, den 3die paa Gaarden som sælges. Dens Areal er omtrent 80 til 90 Tdr. Sædeland, gode Jorder. Tørveskiær haves i Overflødighed, og Engbund hvorpaa kan avles aarlig omtrent 10 Læs Høe. Mergel er ei anvendt, men det haves paa flere Steder beqvemt i Marken, Gaarden med Afgrøde, Torv og Gjødning kan tiltrædes strax naar det er afgjort om Buddet er approberet, hvilket skeer naar 3die Auction er tilendebragt. Naar Gaarden ved denne Auction er solgt, bliver derefter samme Dag afholdt Auction over Boets Ind- og Udboe, Besætning og Inventarium. Hvilket herved bekjendtgjøres. Woer og Rim Herreders Contoir i Horsens, den 6te Juni 1840. Bernth.
Aarhuus Stifts-Tidende, 1840-06-19
Jfølge Beslutning, tagen paa Skiftet efter SelveierJuni 1840. gaardmand Knud Jørgensens afdøde Kone Ane Cathrine Christensdatter paa Horndrup Mark, i Taaning Sogn, Woer Herred, bliver den Stervboet tilhørende Gaard sammesteds af Hartkorn 3 Tdr. 1 Skp. 1 Fdkr. 1 1/2 Alb., Skovskyld 2 Alb., med Konge- og Kirketiende deraf, samt Afgrøde og Tørv, stillet til Bortsalg ved 3de Auctioner, som afholdes: Løverdagen den 4de Juli ) førstkommende, hver Løverdagen den 11te Juli, og Gang Klokken 9 For Løverdagen den 18de Juli ) middag. De 2de første Auctioner afholdes paa Undertegnedes Contoir i Horsens, den 3die paa Gaarden som sælges. Dens Areal er omtrent 60 Tdr. Sædeland, hvoraf de 30 Tdr. Land ere gode Jorder, som ligge omkring Gaarden, og de øvrige 30 Tdr. Land er en Lod let sandmuldig Jord. Desuden er dertil Engbund, hvorpaa kan avles 40 til 50 Læs Høe aarlig. Tørveskiær haves i Overflødighed. Naar Gaarden er solgt, bliver derefter samme Dag afholdt Auction over Stervboets Ud- og Jndboe, Besætning og Inventarium. Hvilket herved bekjendtgjøres. Woer og Rim Herreders Contoir i Horsens, den 13de Juni 1840. Bernth.
Aarhuus Stifts-Tidende, 1840-06-19
Paa Eierens Forlangende, bliver Hovedgaarden Donneruplund, i Give Sogn, Weile Amt, beliggende ved Hovedlandeveien mellem Weile og Holstebroe, med circa 630 Tdr. Land, ved en offentlig Auction, som afholdes paa Gaarden, Tirsdagen den 21de Juli d. A., stillet til Bortsalg. Gaarden staaer for Hartkorn 7 Tdr. 5 Skp. og Skovskyld 1 Skp. 1 Fdk. Paa Gaarden holdes 6 Heste, 36 a 40 Creature og 30 Faar. Til Gaarden henhører Kirketiende af Give Sogn, 21 1/2 Tde. Hartkorn. Donneruplund pr. Weile, den 13de Juni 1840. Lysthavende indbydes. Petersen.
Aarhuus Stifts-Tidende, 1840-06-19
At Sommer-Uldmarkedet i Randers afholdes den 2den og 3die Juli d. A. bekjendtgjøres herved, med Tilføiende: at det gjerne ønskedes 1 Maaned forinden, fra Producenterne, for Bestyrelsen anmeldt hvilke større Partier kunne ventes til Magazinet, og kan hvis attraaes, paa lige Vilkaar som tidligere, erholdes Forskud paa den oplagte Uld. Det mindste Qvantum som kan oplægges paa Magazinet er 40 Pund. Bestyrelsen for Uldmagazineringen i Ran Wilde. C. Mattat. C. Caspersen. ders, den 12te Mai 1840. J. M. Jacoby. Lassen.
Aarhuus Stifts-Tidende, 1840-06-19
Trykt i Aarhuus Stiftsbogtrykkerie. Mallinggaard, omtrent 1/2 Miil nordost for Skanderborg, og saaledes beliggende i en af Landets yndigste og tillige frugtbare Egne, agter Undertegnede at bortsælge. Ager, Eng og Skov indeholder i Flademaal 2,601 – 042 Alen hvorpaa for Tiden hviler Hartkorn 8 Tdr. 5 Skpr. 3 Fdk. 1/5 Alb., Skovskyld 3 Fdk. 1/2 Alb. Den aarlige Udsæd varierer fra 88 til 100 Tdr., alt eftersom opbrækket Mosegrund og forhen udyrkede Jorder indtages. Jorderne bestaae væsentligst af leerblandet Muld. Engene, der paa en Ubetydelighed nær, kan overrisles med Vand, ere indhegnede, og afgive fra 100 til 120 Læs Høe, som ingen Vanskelighed er ved at bjerge. Skoven er velfredet, og den bestaaer deels af meget svære Boge, deels af smukt ungt Opgrøde. En Deel af Marken er sparsomt bemerglet med den fineste Leermergel, den største Part deraf venter paa dette extraordinaire Oplivelsesmiddel, hvoraf der gives i Overflødighed især ved det til Gaarden hørende Teglværk. Besætningen er for Tiden 56 Creature, 10 Heste o. s. v. Bygningerne ere saa beqvemt indrettede som mine Formænd og Undertegnede har kunnet udtænke og afgive en meget behagelig Bopæl ved Siden af dennes nærmeste Omgivelser af flere Hauger, og Tofte. I Gaarden er 2de Steder Springvand og det 3die i Bryggehuset. Vedkommende som attraae en saadan Eiendom, anmodes behageligst om at tage samme i Øiesyn. Kjøbevilkaarene kan blive lempet efter Omstændighederne. Den væsentligste Besætning og noget Bohave kan erholdes. Mallinggaard, den 15de Juni 1840. Schougaard. Pinds Mølle, i Søndervissing Sogn, Tørsting Herred, 2 1/2 Miil fra Skanderborg og 3 Mile fra Horsens, er underhaanden at erholde tilkjøbs af Undertegnede. Denne Mølle, der er beliggende ved Landeveien der fører fra Horsens og Veile til Rye og derfra til Randers, har Privilegium at hæve Bropenge, godt Fiskerie og god Søgning til For maling af Korn. Den har eet Vandhjul, der drives ved Underfalds Vand, for hvilket er anlagt 1 Meelqværn, 1 Skalqværn, Brækqværn og et Boghvede-Værk. – Den skylder af Hartkorn, Ager og Eng 1 Tde. 3 Fdk. 2 Alb.; Skovskyld 1 Fdkr. 1 Alb., og Mølleskyld 6 Tdr. 3 Skpr. Den aarlige Besætning kan være 2 Heste, 6 a 8 Køer, 16 a 20 Faar, foruden Creaturer til Fodring. - Paa Eiendommen er overflødig god Tørveskiær og circa 20 Tdr. Land Bøgeskov. Tiltrædelsen kan skee til hvilken Tid Kjøberen ønsker, og omtrent Halvdelen af Kjøbesummen blive indestaaende i Eiendommen, der forevises af Beboeren Søren Jversen. Rosenlund ved Horsens, den 13de Juni 1840. Frich.
Aarhuus Stifts-Tidende, 1840-06-19
De, som af Undertegnede have havt Böger tillaans, anmodes om snarest muligen at tilbagelevere dem, da Circulationen i Undertegnedes Læse-Selskab nu vil tage sin Begyndelse. Udleveringstiden fastsættes til om Løverdagen fra Kl. 12 til 11, i hvilken Tid Bögerne ombyttes: Den første Gang: Løverdagen den 27de denne Maaned, udstedes Qvitteringer for Juli, August og September Maaneder. Et trykt Catalog vil först udkomme noget senere, da Samlingen af Böger ventes endnu noget foröget. Caröe. Anholms Paquet, der medtager Passagerer, Creaturer og Stykgods, ligger heri Havnen og skal afgaae herfra til Kjøbenhavn paa Onsdag Aften. Stykgods modtages daglig, opbevares og besorges ombord uden særskilt Betaling. Aarhuus Expeditionscontoir for Anholms Paquet. Ludv. Fr. Bloch.
Aarhuus Stifts-Tidende, 1840-06-19
Jagten Friheden, Skipper P. Schibye, ligger fra den 22de dennes under Ladning med Stykgods til Altona. Aarhuus, den 18de Juni 1840. A. Thomsen, Mægler. Et Stykke gl. Skibsseil til at lægge over en Vogn ønskes tilkjøbs. Adressecontoiret anviser.
Aarhuus Stifts-Tidende, 1840-06-20
No. 99. Løverdagen. den 20 Junii. Den til Forsendelse. med Brevposterne Kongelig allernaadigallene privilegerede Aarhans Stiftbeidende.
Aarhuus Stifts-Tidende, 1840-06-20
Redigeres og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1840-06-20
Blandinger. Visse Folk vente sig store Ting af Aaret 1842, og et Slags mystisk Regnings Exempel bestyrker dem i denne Forventning. Naar man nemlig tager det Aarstal, da den første franske Revolution udbrød (1789), og adderer de enkelte Chiffre, saa faaer man 25; dette til 1789 udgjør Aarstallet 1814, hvori hiin Revolutions Skikkelse atter blev tilintetgjort. Bourbonnernes faste Herredømme begyndte 1815; disse fire Chiffre adderede giver 15, som lagt til 1815 giver Aarstallet 1830, da Julirevolutionen indtraf. Sammentæller man nu Chiffrene i 1830, giver disse Tallet 12, som talte til 1830 giver Aarstallet 1842, og deraf slutter man, at der med dette Aar atter vil forestaae en Katastrophe.
Aarhuus Stifts-Tidende, 1840-06-20
Natten mellem 23de og 24de Juni Kl. 12 vil, som Begyndelsen til den forestaaende Fest i Anledning af Bogtrykkerkunstens Jubilæum, i Mainz blive foranstaltet en egen Slags Jld, som skal kunne lyse i det Fjerne og i den Grad, at det kan forvandle Nat til Dag. Til den Ende har den bekjendte Chemiker Büchner foreslaaet at antænde en fortættet hvid, Solens Lys lignende Jld (Phosphorvandstogas,).
Aarhuus Stifts-Tidende, 1840-06-20
Da Sultan Abdul Meschid nylig ved sin Faders Grav forrettede sin Bøn, lød en Stemme fra Graven: "Abdul Meschid, stands paa Din fordærvelige Vei med Dine nye Reformer, Jeg, Din Fader Mahmud, havde ogsaa betraadt denne Vei; jeg forbander nu min forfængelige, ugudelige Begyndelse dertil." Den unge Monark tilte med at fortælle sin Moder Begivenheden; men hun forstod den Sag bedre, og lod den fromme Dervisch, som havde talt i Graven, henrette, til Tak for hans Kjærlighed til det gode Gamle.